Benoît Hamon

Benoît Hamon, nascut lo 26 de junh de 1967 Autorité BnF a Saint-Renan (Finistèrra), es òme politic francés. Ancian deputat europèu, èra pòrtaparaula del Partit Socialista de 2008 a 2012 e Conselh Regional d'Illa de França (2010).

Lo 16 de mai de 2012, foguèt nomenat ministre delegat encargat de l'economia sociala e solidària dins lo govèrn de Jean-Marc Ayrault.

 Biografia 

Benoît Hamon es nascut d'una maire secretària] e d'un paire engenhaire, trabalhant a la Direccion de las construccions navalas (DCN) de Brèstfrondeur Michel Revol, « Lo frondaire del PS », Le Point, 9 d'agost de 2007.

De 1976 a 1980, visquèt amb los paires a Dakar al Senegal, e escolan d'un establiment catolic dels Paires maristas « Sur les traces de Benoît Hamon, l'Africain », leparisien.fr, 8 février 2011.. Tornèt en Bretanha aprèp le divòrci dels paires. 

Benoît Hamon s'engatgèt en politica a 19 ans pendent de manifestacions d'estudiants contra lo projècte de lei d'Alain Devaquet (1986-1987). Militèt alara al PS de Brèst. 

Aprèp aver obtengut una licéncia d'istòria a l'universitat de Brèstfrondeur, comencèt sa carrièra a 24 ans en 1991 coma assistent parlamentari del deputat PS de Gironda Pierre Brana. Foguèt president e fondator del Movement dels Joves Socialistas de 1993 a 1995.

Venguèt conselhièr per la Joventut prèp de Lionel Jospin de 1995 a 1997. Dintrèt enseguida al cabinet de Martine Aubry, ministra de l'Emplec e de la Solidaritat, coma conselhièr tecnic encargat de l'emplec dels joves (1997-1998), puèi coma conselhèr encargat dels afars politics (1998-2000). Foguèt director de l'agenda estrategic de l'institut de sondatges Ipsos de 2001 a 2004.
Foguèt cònsol de Brétigny-sur-Orge (Essonne) de 2001 a 2008 e deputat europèu de junh de 2004, a junh de 2009, representant de la circonscripcion Èst.

Benoît Hamon dintrèt al burèl nacional del Partit Socialista.

Pel « non » al referendum del 29 de mai de 2005 sul Tractat constitucional europèu, se prononcièt en favor de la sintèsi al Congrès del Mans lo 20 de novembre. Foguèt nomenat Secretari nacional del Partit Socialista, encargat del projècte europèu lo 28 de novembre de 2005.

Lo 6 de novembre de 2007, demissionèt del pòste aprèp a la decision del Burèu nacional del Partit socialista de sostenir lo tractat modificatiu europèu pendent la procedura d'adopcion parlementària « PS : Benoît Hamon démissionne de son poste de secrétaire national ».

Coma deputat europèu, foguèt membre de la comission dels afars economics e monetaris, membre suplent de la comission del marcat interior e de la proteccion dels consomators, vicepresident de la delegacion per las relacions amb los Estats Units d'America, e membre suplent de la delegacion per las relacions amb Israèl.

En mai e junh de 2007, venguèt pòrtaparaula del Partit Socialista per las eleccions legislativas.

Deputat europèu de la circonscripcion Èst pendent la legislatura 2004-2009.

Dempuèi octobre de 2008, Benoît Hamon èra membre del conselh d'administracion de l'universitat París VIII, coma « personalitat exteriora »« Benoît Hamon a París VIII », 10 d'octobre de 2008.. I ensenhava dempuèi setembre de 2009 las Organizacions Internacionalas e los procediments decisionals dins l'UE.

Le 16 de mai de 2012, foguèt nomenat ministre delegat a l'Economia sociala e solidària prèp del Ministre de l'Economia, de las Finanças e du Comèrci exterior del Govèrn de Jean-Marc Ayrault.

Empòrta la primària ciutadana de 2017 debant Manuel Valls, e ven alra lo candidat du Partit socialista  l'eleccion presidenciala de 2017.

 Posicionament politic 

Benoît Hamon milita per una fòrta intervencion de l'Estat dins l'economia, e per de reglamentacions permetent d'enquadrar l'economia. Prepausa la nacionalizacion d'establiments bancaris per crear un pòle financièr public, e, al nivèl europèu de restriccions al liure-escambiUnmondedavance.eu.. Benoît Hamon se prononcièt per una esquèrra qu'agís cada còp qu'aquò es necessari als costats dels sindicats dins lo movement social pour la salvagarda dels servicis publics e mai recentament per la defensa de la retirada a 60 ans sens aumentacion de la durada de cotizacion, çò que correspond pas amb l'avís la direcion actuala.

 Nòtas e referéncias 

 Annèxes 
 Bibliografia  
 2004 : Au cœur de la gauche – Éléments pour un projet politique (co-écrit avec Vincent Peillon et Arnaud Montebourg), Éditions Le Bord de l'eau.
 2011 : Tourner la page – Reprendre la marche du progrès social, Flammarion.

 Ligams extèrnes 
 Blòg de Benoît Hamon
 Site de « Un monde d'avance »
 Ficha sul site del Parlament europèu

Categoria:Personalitat del Partit Socialista (França)
Categoria:Govèrn de Jean-Marc Ayrault
Categoria:Naissença en 1967